ועדת הכלכלה, כנסת 16, פרוטוקול מספר 87, 2003-11-11 10:00

שלום שמחון: ההצעה לסדר היום של הועדה היא של ח"כ דוד טל, אשר גם יפתח את הדיון והצטרפה אליו ח"כ רוחמה אברהם.

שלום שמחון: האמת היא שהנושא שעומד על סדר היום, יש בו לא מעט הפלייה.

שלום שמחון: הגיעו פניות רבות של חיילים, וחלקם אפילו מיחידות שבדרך כלל לא נוהגות להתלונן בהן.

שלום שמחון: נדמה לי שנוצרה פה איזושהי הפליה, שאני לא יודע אם מתכוונים להשתמש בנו כועדת כלכלה כדי להביא לפתרונה, ואם מישהו ממשרד הביטחון חושב שבדרך הזאת הוא ישיג תקציב יותר גדול ממה שקיים עכשיו.

שלום שמחון: אני מבין שמבחינת הנתונים כפי שהם נכונים להיום, עלות הקו ממודיעין ראשון לציון לתל-אביב הוא בסדר גודל של 2.5 מיליון שקל לשנה.

שלום שמחון: אני בטוח שכפי שמשרד הביטחון עושה עבודה מצויינת על הגדר, גם הקו בין ראשון לציון לבין תל-אביב לא יהיה מיותם מחיילים וגם לא יגרום למצב שנוסעים לבאר-יעקב ולמקומות אחרים כדי להגיע בתל-אביב.

שלום שמחון: על כל פנים, הציפייה שלנו היא שאנחנו נמצא איזשהו פתרון סביר לעניין הזה, שיאפשר לחיילים מאזורים האלה להגיע כמו כל חייל אחר ללא הפלייה, כי אין שום הבדל בין חייל מראשון לציון לבין חייל מכפר סבא או מכל מקום אחר.

שלום שמחון: לאחר שחבריי בועדה יציגו את העניין, אנחנו נשמח לשמוע קודם את דבריהם של ראשי העיר ולאחר מכן גם את דבריהם של כל הגורמים הנוגעים בדבר, גם ברכבת וגם במשרד הביטחון.

דוד טל: לראש עיריית ראשל"צ היה יד ורגל בכל הקשור להקמת תחנת "ראשונים" בראשון לציון, וזאת אני יודע כתושב ראשון לציון.

דוד טל: רכבת ישראל החליטה בתחילה נובמבר להפסיק את היתר נסיעה ללא תשלום לחיילים בקו בית-שמש ראשון לציון, כאשר כל יתר הקווים האחרים בעצם נותרו פתוחים.

דוד טל: היו"ר שלום שמחון דיבר פה על הפלייה, ואני חושב שכל הקווים צריכים להיות נעדרים כל הפלייה.

דוד טל: אם היו באים אליי ממשרד הביטחון ואומרים שבגלל שהמצב כעת הוא מאוד קשה ואין כסף 'כולם לא נוסעים בחינם וכולם רק בתשלום', הייתי יכול להבין שיש בזה היגיון כשאין להם כסף.

דוד טל: אבל כשמדובר בסכומים כפי שצויין קודם 2.5 או 3.5 מיליון, המושגים הם ממש קטנים.

דוד טל: צריך לזכור שהרכבת אינה שופעת ומלאה בנוסעים, שאין לה אף מקום אחד נוסף, הרי יש לה תשתיות.

דוד טל: הרי כל ההיגיון מאחורי כל הנושא הזה של הנחת התשתיות זה כדי לקרב ולקצר את כל המהלכים האלה.

דוד טל: אז האם ניתן לחייל מראשל"צ שייסע לתל-אביב במשך שעה וחצי מטרמפיאדה לטרמפיאדה או מאוטובוס לאוטובוס, במקום להגיע לשם תוך 20 דקות?

דוד טל: הרי התשתית של הרכבת נמצאת, וזו רכבת שיוצאת לדרכה עם מקומות ריקים.

דוד טל: זה אבסורד והדעת לא מקבלת את זה ואני חושב שהכנסת חייבת לטפל בנושא הזה, כי לא צריך לטרטר את החיילים מראשון לציון או מבית שמש שירוצו לבאר יעקב ומשם ייסעו לתל-אביב.

דוד טל: אני לא יודע להציע מאין יבוא הכסף, אני מוכרח לומר שדיברתי אתמול עם השר מאיר שיטרית במשרד האוצר כדי לנסות ולמצוא את ה- 2.5 מיליון שקל, הוא לא הבטיח לי דבר אבל הוא בודק את האפשרות הזאת.

דוד טל: לדעתי כרגע קודם כל כולם צריכים לנסוע, לאחר מכן שינהלו את המלחמה לא על גבם של החיילים ויגיעו להסדר כזה או אחר, כל הסדר יהיה מקובל עליי בין אם כולם לא ייסעו או בין אם כולם ייסעו.

דוד טל: אני חושב שצריך לטפל בזה, ולא להשאיר את המצב כפי שהוא, כי זוהי הפלייה חמורה.

רוחמה אברהם-בלילא: ברצוני גם לברך ולאחל הצלחה לשני ראשי הערים שנבחרו בשבוע שעבר.

רוחמה אברהם-בלילא: בשבוע שעבר נחרדתי כאשר פתחתי את העיתונים, וראיתי שישנה החלטה לעשות "חיילים סוג א'" ו- "חיילים סוג ב'".

רוחמה אברהם-בלילא: כל אלה שאמורים לנסוע מבית-שמש או ראשל"צ לתל-אביב, ייסעו בתשלום בעוד שהיתר פתורים מתשלום.

רוחמה אברהם-בלילא: בדקתי את העניין, ואני מבינה שיש פה איזושהי מגמה של רכבת ישראל מול משרד הביטחון, לקחת את כל הקווים החדשים ולהפסיק לסבסד אותם לחיילים.

רוחמה אברהם-בלילא: זה לא רק הקו הזה, אלא אני חושבת שיהיו עוד קווים.

רוחמה אברהם-בלילא: כל קו חדש שיתווסף לרכבת ישראל, אם אנחנו נאפשר זאת היום, הם יטענו שחברת הרכבת עוברת להיות חברה פרטית ועלויות הסבסוד האלה הן מאוד יקרות.

רוחמה אברהם-בלילא: אני מניחה שאני גם אקבל ממר ויקטור ברגיל תשובה, שיש אמצעי תחבורה לחיילים שהם בקווי אוטובוס של אגד, אז שייסעו בתחבורה החלופית במקום להשתמש ברכבת.

רוחמה אברהם-בלילא: אני חושבת שבנושא הזה, במיוחד כאשר מדובר על חיילים, כולנו כאן צריכים להתאחד מאחורי העניין הזה ולקטוע אותו בעודו באיבו ולא לתת לכך כלל שום סייג של מחשבה שבנושא של החיילים אפשר לעשות איפה ואיפה.

אבשלום וילן: החלפתי דברים בנושא עם מנכ"ל משרד הביטחון, ואני מאוד מקווה שיימצא פתרון ושהרכבת ומשרד הביטחון יגיעו להסכמה,אבל על פניו זה פשוט בלתי סביר שמי שבמקרה גר בבית-שמש או בראשון ישלם עבור נסיעה ברכבת, ואם הוא מתגורר בנגבה ונוסע לקריית גת הוא לא ישלם.

מל פולישוק-בלוך: אם יש לי כאן את ההזדמנות להציג את המצב בפני סמנכ"ל משרד הביטחון, אני אומרת לך שההפליה בין החיילים היא יותר גדולה לא רק ברכבת, משום שכאן אני חובשת את הכובע של אמא של חייל, שנדרש לנסוע במונית כי הצבא לא מספק לו אמצעי כדי להגיע לבסיס שלו, כך שגם זה קיים.

מל פולישוק-בלוך: אני מציעה שתעשו סדר כיצד אתם מסיעים את החיילים, ולא לאחר שחייל נחטף אלא לפני.

מאיר ניצן: היה ידוע מראש, כבר למעלה משנה, שמועד פתיחת הרכבת הוא בספטמבר 2003 ומחודש מרץ ידענו את התאריך המדוייק, 13.9.2003.

מאיר ניצן: לא היתה שום בעיה, לא למערכת הביטחון ולא לרכבת ישראל, לארגן את הנושא ואת המשא ומתן.

מאיר ניצן: אין שום סיבה שבעולם שחיילים הממלאים פקודת מטכ"ל, שאומרת להם לנסוע ברכבת או בתחבורה הציבורית ללא תשלום, וביום מסויים אחד מודיעים להם 'ממחר אתם מפסיקים לנסוע'.

מאיר ניצן: זה לא מתקבל על הדעת, זה לא הגיוני וזה לא אנושי.

אומרים להם: אני רוצה לומר לכם שגם אני קיבלתי מכתבים מחיילים בבסיסים שונים בארץ, כאשר חלקם היו צריכים להגיע עד עכו, ואמרו להם לנסוע באוטובוס עד תל-אביב ומשם לקחת רכבת ועוד "פטנטים" כאלה.

אומרים להם: שוכחים מה החייל סוחב איתו, כולל נשק וכולל ציוד.

אומרים להם: אני רואה בזה מחדל ניהולי, שאותו לא צריך לגלגל על החייל.

אומרים להם: יש ויכוח לגיטימי, שישלמו לפי אוטובוס או כל דבר אחר, אבל לא יכול להיות שחייל בראשל"צ, יידרש לנסוע באוטובוס כאשר יש לו קו רכבת.

אומרים להם: זה לא מתקבל על הדעת ואני לא מוכן לקבל זאת בשלווה, כי זו פשוט הפלייה שאין לה מקום.

אומרים להם: מה שחשוב זה לא מה שאנחנו חושבים, אלא מה החיילים חושבים ותשמעו מה הם מדברים.

אומרים להם: אני לא נמנה על הקיצוניים ואני לא מאלה שמשתתף בהפגנות, וכשהחיילים אמרו שהם רוצים לקיים הפגנה ביקשתי מהם לתת לי לטפל בזה כפי שצריך, אבל גם זה יגיע.

אומרים להם: למה אנחנו צריכים להגיע למצב הזה, עם שני מוסדות ממשלתיים?

אומרים להם: חייבת לבוא ממשלת ישראל וכנסת ישראל ולהכריע בנושא.

אומרים להם: אני דיברתי גם עם יו"ר הדירקטוריון של רכבת ישראל, וגם עם מנכ"ל וסמנכ"ל משרד הביטחון, אבל שום דבר לא עזר.

אומרים להם: כל אחד מהם אומר, "זו לא הבעיה שלי".

אומרים להם: הניכור הזה שמגלגלים זאת על החייל, פשוט מקוממת אותי.

אומרים להם: לאיזו רמת ניכור הגענו, כשאנחנו רואים רק את המוסד שלנו ולא רואים את מי אנחנו צריכים לשרת ומי משרת אותנו.

שלום שמחון: בסה"כ מדובר פה ב- 2.5 מיליון שקל מתוך 120 מיליון שקל שאתם משלמים לרכבת ישראל.

מאיר ניצן: הם אומרים לי 'עכשיו אנחנו בודקים', אבל אני לא חושב שצריך לבדוק עכשיו כי היה מספיק זמן לבדוק קודם.

מאיר ניצן: אם לא בדקתם עד עכשיו, זה המחדל שלכם ועליכם לשאת בהוצאות האלה.

מאיר ניצן: כאשר תסיימו את הבדיקה ותדאגו לשוויון, אני אשתתף כמו כולם.

דניאל וקנין: לא אחזור על הדברים שנאמרו כאן שבהם כולנו מסכימים, אבל ברצוני לומר בכל זאת מספר משפטים.

דניאל וקנין: אני בלמתי כל מיני "מלחמות" יהודים, והפגנות ועיתונות ועורכי דין ובתי דין ומה לא?, וכאן אמרתי שאין לי צל של ספק שמדובר בטעות.

דניאל וקנין: אני מקווה שחבריי היושבים כאן יבינו שהיתה פה טעות קשה.

דניאל וקנין: את הטעות הזו יש להפסיק לאלתר, ועוד היום יש לאפשר ומייד לכל החיילים לנסוע.

דניאל וקנין: אינני נכנס כעת לבעיה למי יש יותר למי פחות ולמי לקצץ, זה לא יהיה מקצועי וגם לא יהיה מכובד מצידי לקבוע זאת לאף אחד, אבל אין לי שום צל של ספק שלחיילים אסור לעמוד כאן בתווך.

דניאל וקנין: ברצוני להוסיף משפט נוסף, מאחר ושמעתי פה רמז בנושא ואני מקווה שלא לזאת היתה הכוונה.

דניאל וקנין: אני מסתכל גם על תקציב של שנת 2004, ושאף אחד לא יחשוב להגיש הצעה שאומרת:

דניאל וקנין: בשנה הבאה בואו "וניישר" את כולם.

דניאל וקנין: על החיילים לשמור על הזכות הזאת שניתנה להם, חינם אין כסף.

דניאל וקנין: אין צורך להרבות במילים, כך שהראייה חייבת להיות ברורה שלא יהיה פתרון גם בשנת 2004, והחיילים חייבים להמשיך חינם אין כסף.

דניאל וקנין: אני מודה לכל חבריי בועדה שאכן העלו את הנושא על סדר היום אני רק מקווה שנצא מכאן בהחלטה שלאלתר, ויפה שעה אחת קודם, אחרת לא יהיה נעים לאף אחד מאיתנו.

דניאל וקנין: כולם אומרים שזה לא נורמלי, זה לא טוב וזה לא הגון, וחבל להוציא עוד כספים במקום שאין צורך.

שלום שמחון: לפני כן, האם מה שחל כרגע על משרד הביטחון בקו הזה, מתייחס גם לגבי אנשי משטרה?

יוסי שניר: לנו יש חוזה עם משרד הביטחון מה- 14 בדצמבר 2001, שבו מפורט שהחיילים ייסעו חינם ברכבת ישראל, כאשר עם העברת הכרטיס המגנטי של תעודת חייל או הצגת תעודת חוגר בקופה החייל מקבל כרטיס נסיעה ברכבת ומשרד הביטחון מחזיר לרכבת את תשלומי הנסיעות, שהרי באף מקום אין נסיעות חינם ברכבת גם מבחינת החוק והתקנות, כך שמשרד הביטחון מחזיר לרכבת ישראל 80% ממחיר הכרטיס ו- 20% זו הנחה, והיום זה כבר 22% הנחה כי ב- 1 בספטמבר נוספו 2%, זאת אומרת שכיום כרטיס חייל זה 78% מכרטיס רגיל וזה מה שרכבת ישראל מקבלת ממשרד הביטחון.

יוסי שניר: סעיף 4 לחוזה אומר, שכל הקווים עד לחתימת החוזה ב- 14 לדצמבר 2003 נכללים בהסכם הזה, על אף האמור בסעיף 3, לגבי הקווים החדשים שייפתחו לאחר חתימת הסכם זה, התשלום יותר רק לאחר קבלת אישור המשרד לכך מראש ובכתב.

יוסי שניר: זאת אומרת, לגבי כל קו חדש משרד הביטחון צריך לתת אישור.

יוסי שניר: קו רמלה נפתח בפברואר השנה, קו כפר-סבא נפתח במאי השנה, אלה קווים חדשים ולאחר ההסכם הזה לא היו שום בעיות וקיבלנו את האישור.

יוסי שניר: לגבי קו ראשל"צ ולגבי קו בית-שיש, כמובן שגם פה הלכנו לדיונים ונתנו לנו אישור למשך חודש וחצי להמשיך עד שנראה מה קורה ואחר כך קיבלנו מכתב שלא יאוחר מה- 26.10, להפסיק עם הסעות החיילים ברכבת בקווים ראשל"צ ובית-שמש.

יוסי שניר: במשך חודש וחצי החיילים נסעו ואנחנו קיבלנו עבורם את התשלום.

ציונה דר: בישיבה שלי עם הממונה על חטיבת הנוסעים בחודש ספטמבר, ביקשתי לשוב ולבחון את ההנחה של רכבת ישראל להסדר עבור המשטרה, משום שאנחנו מקבלים 20% ואנחנו יודעים מה מקבלים במקומות האחרים, ומצב התקציבים שלנו היה מאוד קשה משום שאנחנו התחלנו את ההסדר עם הרכבת "בקטן", ואט אט הביקוש הפך להיות כל כך גדול שהכפלנו את התקציב וכך נכנסנו למצב של גירעונות.

ציונה דר: ביקשנו מהנהלת הרכבת לבחון מה הן האפשרויות, הרי אנחנו דיברנו בעיקר על התקשרות של X, ובעצם הגענו ל- X הרבה יותר, ביקשנו מהם לשוב ולבחון את ההסדר הזה.

ציונה דר: נציג הרכבת שישב איתי בדיון, דיבר על הצגת הנושא בפני דירקטוריון הרכבת וחזרה אליי, מאז דיברנו עוד פעם ולא קיבלתי שום התייחסות לבקשה הנוספת שלנו, ידענו שאנחנו לא מסוגלים לעמוד בהתקשרות הזאת ולכן לא פתחנו את שני הקווים האלה לשוטרים.

ויקטור בר-גיל: 171.796 מיליון הולך תשלום לאגד, וסובסידיה של עוד 196 מילון שקל, כאשר האוצר השיק את הסובסידיה הזאת על תקציב הביטחון השנה, כך שביחד תקציב הביטחון נושא עכשיו בעול של 367 מיליון שקל, רק לאגד.

ויקטור בר-גיל: רכבת ישראל 120 מיליון שקל.

ויקטור בר-גיל: היתר, כלומר חברות שזכו במכרזים באשכולות האחרים למעט אגד, זה עוד 48.665 מיליון שקל.

ויקטור בר-גיל: דן מקבל עוד כ- 43.706 מיליון שקל.

ויקטור בר-גיל: אנחנו בתקציב כזה גדול של מאות מיליוני שקלים, כאשר הרכבת לוקחת מאיתנו 23% יותר מאשר התחבורה הציבורית.

הדברים הבאים: לקחנו צוות שבראשו עומד שלום אאט, שלא מזמן השתחרר מהצבא בדרגת אל"מ שתפקידו בצה"ל היה מפקד מרכז הובלה, בוגר כלכלה ומינהל עסקים, כאשר בצוות שלידו עומדים כלכלנים ומשפטנים וגורמים אחרים בצבא, וכל זאת כדי לבחון את כל המשק הזה של 367 מיליון שקל.

הדברים הבאים: יכול להיות מצב שנפסיק לנסוע ברכבת ויכול להיות שניסע רק ברכבת ונקזז קווים כאלה ואחרים.

הדברים הבאים: כך שלפני בחינת המשק לא ניתן להעביר נתונים, למרות שיש לנו נתונים אבל הם עדיין לא נתונים מנותחים כדי להעבירם לכנסת.

ויקטור בר-גיל: אני מציע, לתת לנו את האפשרות לבחון את עצמנו מחדש ואז נוכל לבוא לועדה בעוד כחודש ולהציג את הנתונים ואת ההחלטות שאנחנו נקבל לאור כל המצב הזה.

שלום שמחון: בוא ולא נהיה תמימים בדבר שמסכימים עליו כל חברי הכנסת, שתדעו שתקציב המדינה הוא לא קדוש ובועדת הכספים הם ילכו בדיוק על אותו סעיף שאתם לא רוצים שייגעו בו, הם יורידו 2.5 מיליון שקל ויעבירו אותם לפינה.

שלום שמחון: כבר עשינו את הדבר הזה בעבר, ולא היתה פה קואליציה או אופוזיציה בעניין הזה.

שלום שמחון: הרי לא מדובר פה במאות מיליוני שקלים, ובועדת הכספים זה יעבור תוך 5 דקות באותו רגע.

שלום שמחון: בסה"כ צריך להיפגש עם יו"ר ועדת הכספים ביחד עם חברי ועדת הכספים, וזה מה שיקרה.

שלום שמחון: לכן אני אומר שהפתרון שאתה מציע, וחשוב עליו בינתיים, כל עוד יש ניסוי מתמשך אז זה סביר, אבל כל עוד אתה אומר 'אנחנו לא נוסעים אבל בודקים'.

שלום שמחון: הרי אם לאבא של אותו חייל מראשל"צ או מבית-שמש היה כסף לשכור לבן שלו דירה בתל-אביב, הוא היה עושה זאת אבל כנראה שלאבא הזה אין כסף.

רוחמה אברהם-בלילא: אני מציעה שהם יבחנו את הדברים האלה שוב ויבואו לועדת הכלכלה בעוד חודש או חודשיים, אבל בינתיים שלא יעשו שום דבר אלא ישאירו את המהלך הזה מבלי לנגוע בשום חייל.

רוחמה אברהם-בלילא: במידה ולא יימצאו מקורות תקציביים, אני כחברה בועדת הכספים וביחד עם חבריי פה, נשמח להעלות זאת שם לדיון ונמצא מקורות תקציביים אחרים.

אבשלום וילן: זה 100% אם רוצים לבדוק את יעילות המערכת, לקחתם אל"מ שהשתחרר מצה"ל הקמתם צוות וזה מצויין, אבל הבעיה היא שנכנסתם פה לאיזו פינה ששום בר דעת מסוגל לקבל אותה.

אבשלום וילן: יכול להיות שיחליטו שלחיילים יותר נוח ברכבת, אבל הרכבת יותר יקרה לנו ב- 23%, אז יגידו שמה- 1 בינואר 2004 חיילי צה"ל לא נוסעים יותר ברכבות אלא הם יחזרו לאוטובוסים, דבר שהוא יותר זול.

אבשלום וילן: ההערכה שלי היא, שזה לא בר ביצוע כי כמו שאמרו פה: החייל שלי, מעדיף לעשות שמיניות באוויר ולנסוע ברכבת וכל ההסברים ידועים.

אבשלום וילן: לכן אני מניח שהזעקה תהיה כזאת, שזה לא יעבוד.

אבשלום וילן: כחבר בועדת התקציב והביטחון וגם חבר בועדת הכספים ובועדת הכלכלה, אני אומר לכם שאפשר לבדוק את המודלים של החיסכון, וההתחכמות של משרד האוצר האם מעבירים לתקציב הביטחון את הסובסידיה כמיטב דרככם בקודש, הרי על תקציב הביטחון כבר "זרקו" את הכל, האם זה הגיוני כלכלית לשים את סבסוד התחבורה דווקא בתקציב הביטחון?

אבשלום וילן: אדוני סמנכ"ל משרד הביטחון, אני מציע שתפתרו את הויכוח הזה ביניכם.

אבשלום וילן: היו"ר שלום שמחון, רמז לך בעדינות מה שיקרה.

אבשלום וילן: החיילים האלה כבר הבוקר אמרו לי שהם פנו כבר לבג"צ, וביקשתי מהם שירדו מהבג"צ ויתנו לי לגמור את הנושא בצורה מסודרת.

שלום שמחון: אנחנו נקציב את הנושא הזה בזמן, אבל אני חושב שאי אפשר עכשיו לשלוח פה את חברי הכנסת החוצה, בלי מצב שמודיעים לחיילים האלה שהם יכולים לנסוע ברכבת.

שלום שמחון: בסה"כ לא מדובר פה בסכומים גדולים, אם הבדיקה תיקח להם חודשיים אנחנו נקבע כבר עכשיו שב- 1 בינואר 2004, הם יחזרו אליי עם הבדיקות והפתרונות, אולי זה ייקח חודש נוסף.

שלום שמחון: לאחר החודש הנוסף האוצר יוכל להגיד, שאם הם לא מסיימים זה יהיה רק על משרד הביטחון, אבל חייב להיות פה משהו שנותן איזשהו היגיון.

שלום שמחון: אני מקבל את ההודעה שהבעיה היא לא כסף, ואני מקבל את ההודעה שצריך להפעיל לחץ על משרד הביטחון כדי שהם יסיימו את הבדיקה כמה שיותר מהר.

שלום שמחון: יותר מזה , כאשר הבנתי מויקטור בר-גיל את הסכומים של ה- 600 מיליון שקל, אין ספק שיש שם "שומן" גדול.

שלום שמחון: אני אפילו לא נכנס לנושא של בדיקת העניין, זה ברור לגמרי שבבדיקה נכונה הכסף הזה יימצא בתוך המערכת והרבה מעבר לזה.

שלום שמחון: אני חושב שאם אנחנו מדברים פה על סדר גודל של 250,000 או 300,000 שקל בחודש, ונציג האוצר הראל בלינדה יוכל לתאם עם משרד הביטחון ומשרד התחבורה, ואני יכול לעזור אצל החברים הרפרנטים בעניין הזה גם כדי למצוא את הסעיף התקציבי, שכידוע אני מכיר אותם היטב, אני בטוח שאנחנו נמצא את הפתרון.

שלום שמחון: אם הפתרון הזה נראה לכם, אנחנו יכולים לסכם בהצעה הזאת את הישיבה וניפגש פה בעוד חודשיים כדי לשמוע מה קורה.

שלום שמחון: ועדת הכלכלה מציעה, שכל עוד נמשכת הבדיקה שמשרד הביטחון עושה בנושא הנסיעות, תימשכנה נסיעות החינם של החיילים בקווים ראשל"צ ובית-שמש.

שלום שמחון: ועדת הכלכלה ממליצה שבתקופת הבדיקה, יישאו בעלויות הנסיעה של החיילים בקווים האלה, משרד האוצר משרד הביטחון ומשרד התחבורה.

שלום שמחון: אנחנו מציעים שהגורם המתאם של העניין יהיה משרד האוצר.

שלום שמחון: כשר בממשלה, אני הייתי נעלב אם מישהו היה מבקש ממני 100,000 שקל ולא הייתי יכול להגיד כן.

שלום שמחון: דרך אגב, גם הייתי מרשה לפקידים שלי להתחייב על סכומים כאלה, כמובן שהכל בהתאם לחוק.

שלום שמחון: בכל מקרה מר בר-גיל, אנחנו לא נוציא את ההודעה הזאת בטרם תחזור מהממונים עליך.

שלום שמחון: אבל אני אומר לכם בכנות, שאני מציע לכם להגיד כן.

שלום שמחון: יחד עם זה, ועדת הכלכלה מחליטה שהקווים האלו הם קווים פתוחים עד גמר הבדיקה.

שלום שמחון: אם משרד הביטחון רוצה להחליט אחרת, יתקיים פה דיון בשבוע הבא ומשרד הביטחון ינמק למה גם בתקופת הבדיקה הוא לא מחליט אחרת.

שלום שמחון: אני הצעתי משהו הרבה יותר גמיש, גם להראל בלינדה, אחרת תיאלצו להגיע הנה בשבוע הבא ולהסביר לכל החיילים למה אתם מתנגדים גם בתקופת הבדיקה, לא באופן קבוע.

שלום שמחון: אני מציע שזאת תהיה החלטה משותפת, ואני ישבתי ליד שאול מופז במשך שנתיים בממשלה, אני מכיר אותו והוא לא יתנגד להחלטה כזאת.

שלום שמחון: ועדת הכלכלה מחליטה שהקווים מבית-שמש ומראשל"צ, יהיו פתוחים החל ממחר בבוקר, ואני גם מציע לחברי הכנסת דוד טל ורוחמה אברהם להתייצב מחר בבוקר בקווים בראשל"צ ולוודא שהחיילים שם עולים ללא תשלום, אלא אם כן תתקבלנה בקשה לערעור מצד משרד הביטחון לקיים דיון נוסף והוא יתקיים בשבוע הבא.

שלום שמחון: אני אומר יותר מזה, ההמלצה של ועדת הכלכלה שההשתתפות בעלות התקציבית תהיה על שלושת המשרדים הנוגעים בדבר.

שלום שמחון: הציפייה שלי עכשיו היא שהראל בלינדה יגיד כן לעניין הזה, וכך אנחנו נוכל לצאת לדרך.

שלום שמחון: אם אתם לא רוצים להגיד כן, אמרתי שאנחנו החלטנו ואנחנו נראה בשבוע הבא אם תבקשו לשנות את העניין הזה, איך נתמודד.

שלום שמחון: בכל מקרה, אני ממליץ לחיילים כן להגיע מחר בבוקר לקווי הרכבת, וזה חריג שבכנסת עושים דברים כאלה.

שלום שמחון: תאמינו לי, כולנו פה יכולנו לצאת יותר מאשר "גדולים" לטובת החיילים.

אליעזר כהן: השבוע מלבד הנושא של ה"רמדיה", היו שני נושאים שהקפיצו בבת אחת בצורה חריפה מאוד את הציבור, האחד הוא חילופי השבויים והשני היה אי הסעת החיילים.

אליעזר כהן: אני רוצה להגיד לכם, שאתם צריכים לטפל בנושא הרבה מעבר לרמה הבירוקרטית ממשלתית, כי זה נושא שאין בית בישראל שלא רגיש לו ולא מדבר כמונו חברי הכנסת.

אליעזר כהן: אנחנו לא שונים מכם, אנחנו שונים מכם רק בדבר אחד וזה שאלינו הציבור יותר מטלפן ואיתנו האנשים מדברים יותר ואומרים: "מה קרה להם?".